# **DECIZIA ETAPEI DE ÎNCADRARE**

## Nr. din .04.2018

Ca urmare a solicitării de emitere a acordului de mediu adresate de **Molodețchi Alexandru - Șerban**, cu domiciliul în comuna Moldovița, sat Demăcușa, nr. 1, jud. suceava la APM Suceava cu nr. 2268/08.03.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene şi a Consiliului din 16.04.2014** de modificare a Directivei 2011/92/UE privind evaluarea efectelor anumitor proiecte publice şi private asupra mediului,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 04.04.2018, că proiectul “Construire pensiune turistica Sp+P+E+M, bar, magazin, spălătorie auto, împrejmuire, utilități și branșament electric, pavazare” propus a fi amplasat în comuna Frumosu, sat Frumosu, jud. Suceava nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b- – proiecte de dezvoltare urbană;

 In conformitate cu criteriile din anexa nr. 3 la Hotărârea Guvernului nr. 445/2009:

**1. Caracteristicile proiectului:**

a) dimensiunea şi concepţia întregului proiect:

Terenul in suprafata de 3345 mp pe care se va realize investiția este proprietatea beneficiarului și este amplasat in intravilanul comunei Frumosu, sat Frumosu, judetul Suceava, folosința actual aterenului fiind curti construcții.

Terenul este invecinat cu:

 - la NV - proprietate particulară

 - la SE - proprietate particulară

 - la SV – proprietate particulară

 - la NE – drum acces DJ 176 Vama-Moldovița

Constructia propusa are regim de inaltime Sp+P+E+M, cu urmatorii indicatori fizici:

Suprafata construita = 248 mp; Suprafata desfasurata = 874 mp. Funcțiunea propusă: pensiune, spălătorie auto, magazin, bar.

La subsolul parțial se vor amenaja: crama 51,25 mp, magazie 21,30mp ,centrala termică, adăpost protecție civilă.

La parter: magazin 42,65mp, bar 34,90mp, spălătoria auto (2 boxe spălătorie 65, 55mp), magazie 11,05mp, hol, grup sanitar, casa scarii, receptie.

La etaj: 6 camere, living,hol acces

La mansardă:6 camere,living, hol acces

Pensiunea va avea capacitatea de cazare de 24 locuri, 12 camere a câte 2 locuri pentru cazare.

 Mod de asigurare a utilităţilor:

-Alimentarea cu apă a pensiunii se va face de la rețeaua de alimentare cu apă.Racordul la rețeaua de alimentare cu apă se va face prin intermediul unei conducte L=20m până la bazinul cu apometru. Pentru spălătoria auto se va realize record separate de la bazinul cu apometru.

-Apele uzate menajere vor fi evacuate gravitațional în rețeaua de canalizare. Apele uzate de la spălătoria auti vor fi trecute printr-un decantor-separator de produse petroliere și apoi vor fi evacuate în rețeaua de canalizare.

-Alimentarea cu energie electrică se va realiza prin racord la reţeaua electrică a localității.

-Alimentarea cu energia termică se va asigura cu ajutorul unei centrale termice proprie pe combustibil solid - lemn.

b) *cumularea cu alte proiecte* – nu este cazul;

c) *utilizarea resurselor naturale*: se vor utiliza resurse naturale în cantităţi limitate reprezentate de materialul de excavaţie rezultat în urma lucrărilor de construcţie; beton simplu, oţel – beton, echipamentele hidromecanice preluate de la societăţi autorizate;

d) *producţia de deşeuri:* deşeuri menajere şi reciclabile, deşeuri din construcţii (metalice, balast, nisip, betoane, etc.,) vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de construire, zgomotul va fi generat de utilajele şi mijloacele de transport, nefiind afectate zonele locuite;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: conform certificatului de urbanism nr. 2/09.02.2018 terenul este situat în intravilanul loc.Frumosu, comuna Frumosu. Destinația: pensiune turistica, spălătorie auto, magazin, bar.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul.

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în în intravilanul loc. Frumosu.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:nu este cazul.

**Condiţiile de realizare a proiectului:**

a)Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism emis de Primăria comunei Frumosu.

b)conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c)se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d)se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e)întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

 f)utilajele de construcţii se vor alimenta cu carburanţi numai de la staţii de distribuţie carburanţi autorizate;

 g) mijloacele de transport vor fi asigurate astfel încât să nu existe pierderi de material sau deşeuri în timpul transportului;

 h)întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

 i)se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

 j)nivelul de zgomot generat de desfăşurarea lucrărilor se va încadra în prevederile SR 10009/2017 - acustica –limite admisibile ale nivelului de zgomot în mediul ambiant.

 k)se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

 l)la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

m)se vor obţine toate avizele prevăzute în certificatul de urbanism

 **n)La finalizarea investiţiei titularul are obligaţia de a solicita emiterea autorizaţiei de** **mediu.**

Prezenta decizie este valabilă pe toată perioada punerii în aplicare a proiectului, în condițiile în care nu intervin modificări ale datelor care au stat la baza emiterii lui.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oșean**

 **ŞEF SERVICIU**

 **AVIZE, ACORDURI, AUTORIZAȚII**

 **Ing. Constantin Burciu**

 **Întocmit,**

 **Ing. Angela Ignatescu**